<classify> WAZIRI Mkuu, Kassim Majaliwa amewaagiza maofi sa elimu kutokaa ofisini wakati walimu wapya wanaporipoti shuleni, bali wanapaswa kuwapatia motisha, kama vyakula, magodoro, vitanda na kuwapeleka na magari ya halmashauri kwenye vituo vyao vya kazi.Majaliwa alitoa kauli hiyo jijini hapa jana wakati akifungua Mkutano Mkuu wa Sita wa Umoja wa Maofisa Elimu wa Mikoa na Wilaya REDEOA.Mfano mzuri ni Mkoa wa Njombe ambapo mwalimu akiripoti anapatiwa kitanda, godoro, gunia la mahindi, viazi na maharage. Kwa kufanya hivyo kunamfanya mwalimu ajione yupo nyumbani na hatoweza kuondoka, ameeleza.Pia, aliagiza Tamisemi kuhakikisha wanatoa kipaumbele cha ugawaji wa magari katika kila halmashauri na mikoa katika idara ya elimu ambao ndio wenye watumishi zaidi ya asilimia 60 wa halmashauri na kwenye mikoa.Agizo lake limetokana na maombi wa maofisa hao, lililotolewa na Mwenyekiti wa REDEOA, Germana Mngao aliyeiomba serikali kuangalia namna ya kutoa magari kwa maofisa elimu ili kurahisisha utendaji wa kazi.Aidha, Majaliwa alitoa onyo kwa maofisa elimu nchini, kutojihusisha na vitendo vya kupanga njama na kuiba mitihani ya kitaifa, akisema mwenendo huo unalivunjia heshima na hadhi Taifa.Kumekuwepo na walimu wanaoshirikiana na maofisa elimu kuiba mitihani. Ninatoa onyo kali kwa baadhi yenu wanaojihusisha na wizi, udanganyifu na uvujaji mitihani. Tabia na mwenendo huu unalivunjia heshima na hadhi Taifa letu, amesema Majaliwa na kusisitiza kuwa watakaobainika kufanya hivyo hawatafumbiwa macho.Aliongeza, Tunataka watoto wafanye mitihani kulingana na walivyoandaliwa, wafaulu iwe ni matokeo ya tathimini ya kile alichojifunza kuanzia darasa za kwanza hadi la saba, Form One hadi Form Four, Kidato cha Tano hadi Sita na si vinginevyo.  <topic>: KITAIFA 